ai4bharat/Pralekha huggingface dataset:
தகவல் மற்றும் ஒலிபரப்பு அமைச்சகம்
டவுன்ஸ் சிண்ட்ரோம் உள்ள ஒருவரின் போராட்டங்களை கூறும் ஈரானிய திரைப்படமான ‘நர்கேசி’ 53வது இந்திய சர்வதேச திரைப்பட விழாவில் ஐசிஎஃப்டி-யுனெஸ்கோ காந்தி பதக்கத்தை வென்றது
டவுன்ஸ் சிண்ட்ரோம் உள்ள ஒருவரின் போராட்டங்களை கூறும் ஈரானிய திரைப்படமான ‘நர்கேசி’ 53வது இந்திய சர்வதேச திரைப்பட விழாவில் ஐசிஎஃப்டி-யுனெஸ்கோ காந்தி பதக்கத்தை வென்றுள்ளது. மகாத்மா காந்தியின் அமைதி, சகிப்புத்தன்மை மற்றும் அகிம்சை ஆகிய கொள்கைகளை சிறப்பாக பிரதிபலிக்கும் படத்திற்காக இந்த விருது வழங்கப்படுகிறது.
டவுன் சிண்ட்ரோம் உள்ள ஒரு மனிதனைப் பற்றிய இத்திரைப்படம், இந்த நோய் அவன் வாழ்க்கைக்கு எப்படி சுமையாக உள்ளது, இதனால் அவன் எதிர் கொள்ளும் சவால்களைப் பற்றியது. கருணை மற்றும் மென்மை ஆகிய இரண்டு குணங்கள் இந்த படத்தில் தத்ரூபமாக சித்தரிக்கப்பட்டுள்ளன.
இயக்குனர் பயம் எஸ்கந்தாரி தனது வீடியோ செய்தியில் ஐ.எஃப்.எஃப்.ஐ நடுவர் குழுவுக்கு நன்றி தெரிவித்தார். "இந்த விருதைப் பெறுவது ஒரு பெரிய மரியாதை, என்னை நம்பியவர்களுக்கும், இந்த திரைப்படத்தை உருவாக்குவதற்கு உதவியாக இருந்தவர்களுக்கும், குறிப்பாக எனது குடும்பத்தினருக்கும், என் அன்பான மனைவி மற்றும் நர்கேசியின் அனைத்து நடிகர்கள் மற்றும் குழுவினருக்கு எனது நன்றிகளை தெரிவிக்க விரும்புகிறேன்.", என்று கூறினார்.
அவர் மேலும் கூறுகையில், 'டவுன்ஸ் சிண்ட்ரோம்' உள்ளவர்கள் கடவுளால் அனுப்பப்பட்ட தேவதைகள் என்று தான் நம்புவதாகவும், அவர்களின் வாழ்க்கையைப் பற்றி கேட்க வேண்டிய பல அழகான கதைகள் உள்ளன என்றும் கூறினார்.
இந்த ஆண்டு இந்த விருதுக்காக உலகின் பல பகுதிகளில் இருந்து 9 படங்கள் தேர்வு செய்யப்பட்டன.
This year, nine films from across the globe were chosen to compete for the ICFT-UNESCO Gandhi Medal. The films that competed in this category are:
• இந்தப் பிரிவில் போட்டியிட்ட படங்கள்:
• ஏ டேல் ஆப் டூ சிஸ்டர்ஸ் 
• பார்ச்சூன் 
• தாய் 
• நானு குசுமா 
• நர்கேசி 
• பலோமா 
• சவுதி வெள்ளக்கா 
• தி காஷ்மீர் பைல்ஸ் 
• வைட் டாக் 
நர்கேசி படம் பற்றி:
இயக்குனர் & திரைக்கதை எழுத்தாளர்: பயம் எஸ்கந்தாரி
தயாரிப்பாளர்: ஷஹாப் ஹொசைனி
ஒளிப்பதிவாளர்: முகமது நம்தார்
நடிகர்கள்: ஹொசைன் எஸ்கந்தாரி, ஷஹாப் ஹொசைனி, கஜல் நாசர்
கதை சுருக்கம்
டவுன்ஸ் சிண்ட்ரோம் கொண்ட ஒரு மனிதனின் போராட்டங்களை இப்படம் சித்தரிக்கிறது. அவனது கனவு தனக்கான உண்மை காதலைக் கண்டறிந்து திருமணம் செய்து கொள்ள வேண்டும் என்பது. அதற்காக அவன் எதையும் செய்ய தயாராக உள்ளான். ஆனால் இந்த உலகில் அவனுக்கும் அவனது அன்பிற்கும் இடமில்லை என்று தெரிகிறது. இவை அனைத்தும் அவனக்கு ஒரு பரிசு கிடைக்கும்போது மாறுகிறது.
பெண்கள் மற்றும் குழந்தை நலன் அமைச்சகம்
மாற்றியமைக்கப்பட்ட பிஎம்எம்விஒய் திட்டத்தில் கணவரின் ஆதார் கட்டாயமாக்கப்படாது
முதல் குழந்தை பிரசவத்தின்போது, சில நிபந்தனைகளைப் பூர்த்தி செய்யக்கூடிய கர்ப்பிணிப் பெண்கள் மற்றும் பாலூட்டும் தாய்மார்களுக்கு , மத்திய அரசால் செயல்படுத்தப்படும் பிரதமரின் தாய்மையைப் போற்றுவோம்  எனப்படும் திட்டத்தின் மூலம் பேறுகால உதவியாக ரூ.5,000/- வழங்கும் திட்டத்தை, மத்திய மகளிர் மற்றும் குழந்தைகள் மேம்பாட்டுத்துறை செயல்படுத்தி வருகிறது. இத்திட்டத்தின்கீழ் பேறுகால உதவித்தொகை பெற விரும்பும் பயனாளி, அவரது மற்றும் அவரது கணவரின் ஆதார் விவரங்களை சமர்ப்பிக்க வேண்டும்.
மத்திய மகளிர் மற்றும் குழந்தைகள் மேம்பாட்டுத் துறையால், தாய்மார்கள் அல்லது கர்ப்பிணிப் பெண்களுக்காக செயல்படுத்தப்படும் பிற திட்டங்களுக்கு, இதுபோன்ற விவரங்களைத் தெரிவிக்க வேண்டியதில்லை.
பிரதமரின் தாய்மையைப் போற்றுவோம் திட்டம், ஒடிஷா மற்றும் தெலங்கானா தவிர்த்த பிற அனைத்து மாநிலங்கள்/யூனியன் பிரதேசங்களிலும் செயல்படுத்தப்பட்டு வருகிறது. புலம்பெயரும் தொழிலாளர்கள், எந்தவொரு மாநிலம்/ யூனியன் பிரதேசத்திலும் இத்திட்டச் சலுகையைப் பெறலாம்.
இத்திட்டத்தில் பதிவு செய்வதற்கு, பயனாளி தமது சம்மதத்தையும், தமது கணவரின் சம்மதத்தையும் எழுத்துப்பூர்வமாக சமர்ப்பித்தால் தான், சலுகைகளைப் பெற முடியும்.
மகளிர் மற்றும் குழந்தைகள் மேம்பாட்டுத் துறையால் செயல்படுத்தப்படும் மத்திய அரசின் திட்டங்களை, நித்தி ஆயோக்கின் வளர்ச்சி மற்றும் கண்காணிப்பு மதிப்பீட்டு அலுவலகம், மதிப்பீடு செய்து அளித்த பரிந்துரைகள் பரிசீலிக்கப்பட்டன. அதன்படி, கைவிடப்பட்ட தாய் மற்றும் தனியாக வசிக்கும் தாய்மார்கள், கணவரின் எழுத்துப்பூர்வ சம்மதம் மற்றும் ஆதார் விவரங்களை சமர்ப்பிப்பது கட்டாயமில்லை என பிரதமரின் தாய்மையைப் போற்றுவோம் திட்டத்திற்கான மாற்றியமைக்கப்பட்ட வழிகாட்டு நெறிமுறையில் தெரிவிக்கப்பட்டுள்ளதாக, மத்திய மகளிர் மற்றும் குழந்தைகள் மேம்பாட்டுத் துறை அமைச்சர் திருமதி.ஸ்மிருதி இரானி, மாநிலங்களவையில் கேள்வி ஒன்றுக்கு எழுத்து மூலம் அளித்த பதிலில் தெரிவித்துள்ளார்.
சாலைப் போக்குவரத்து மற்றும் நெடுஞ்சாலைத்துறை அமைச்சகம்
அமிர்தப் பெருவிழாவின் கீழ், இந்திய தேசிய நெடுஞ்சாலை ஆணையம் ஒரே நாளில் சுமார் 1.25 லட்சம் மரக்கன்றுகளை நட்டுள்ளது
'விடுதலையின் அமிர்தப் பெருவிழா ' திட்டத்தின் கீழ், இந்திய தேசிய நெடுஞ்சாலை ஆணையம் நாடு தழுவிய மரம் நடும் இயக்கத்துக்கு ஏற்பாடு செய்து, தேர்வு செய்யப்பட்ட 114 இடங்களில் ஒரே நாளில் சுமார் 1.25 லட்சம் மரக்கன்றுகளை நட்டுள்ளது. இந்த முயற்சியை நாக்பூரில் மத்திய சாலைப் போக்குவரத்து மற்றும் நெடுஞ்சாலைத்துறை அமைச்சர் திரு நிதின் கட்கரி தொடங்கி வைத்தார். இந்திய சுதந்திரத்தின் 75 ஆண்டுகளைக் கொண்டாடும் அமிர்த பெருவிழாவைக் குறிக்கும் வகையில் ஆகஸ்ட் 15 வரை 75 லட்சம் மரக்கன்றுகளை நடுவதே என்எச்ஏஐயின் நோக்கமாகும்.
திரு கட்காரி தனது உரையில், அமைச்சகம் மரங்களை நடுதல் மற்றும் இடமாற்றம் செய்வதில் கவனம் செலுத்துகிறது என்று கூறினார். இந்த செடிகளின் முன்னேற்றம் மற்றும் வளர்ச்சியை கண்காணிக்கும் வகையில், இந்த மரக்கன்றுகளின் வளர்ச்சியில் அதிக முக்கியத்துவம் கொடுக்கப்பட்டுள்ளது. பெருந்தோட்ட உந்துதலின் நிலையான மற்றும் நீண்டகால தாக்கத்தை ஏற்படுத்துவதற்கு மக்கள் முன்வரவும் இந்த வேலைத்திட்டத்தில் பங்கு பெறவும் அவர் அழைப்பு விடுத்துள்ளார்.
மத்திய சாலைப் போக்குவரத்து மற்றும் நெடுஞ்சாலைத்துறை, சிவில் விமானப் போக்குவரத்து துறை இணை அமைச்சர் ஜெனரல் வி.கே. சிங் , இந்திய தேசிய நெடுஞ்சாலை ஆணையத்தின் தலைவர் திருமதி அல்கா உபாத்யாயாஆகியோர் காஜியாபாத்தின் தஸ்னாவில் ஏற்பாடு செய்யப்பட்ட விழாவில் மரக்கன்றுகளை நட்டனர். திரு சிங் தனது உரையில், பிரதமரின் தொலைநோக்கு பார்வையின்படி, ஒரு சாத்தியமான மற்றும் நிலையான சுற்றுச்சூழல் அமைப்பை உருவாக்க நாங்கள் பணியாற்றி வருகிறோம், மேலும் இந்த தோட்ட இயக்கம் சுற்றுச்சூழலை மேம்படுத்துவதில் நீண்ட தூரம் செல்லும் என்று கூறினார்.
விடுதலையின் அமிர்தப்பெருவிழாவையொட்டி என்எச்ஏஐ, தேசிய நெடுஞ்சாலைகள் அருகே தோட்டங்கள் மற்றும் குளங்கள் அல்லது 'அமிர்த நீர்நிலை'களை உருவாக்குதல் உள்ளிட்ட பல முயற்சிகளை மேற்கொண்டுள்ளது, இது நீர்நிலைகள் மற்றும் நிலத்தடி நீரைப் புதுப்பிக்க உதவுகிறது.
பிரதமர் அலுவலகம்
ராம நவமி தினத்தை முன்னிட்டு நாட்டு மக்களுக்கு பிரதமர் வாழ்த்து
ராம நவமி தினத்தை முன்னிட்டு நாட்டு மக்களுக்கு பிரதமர் திரு. நரேந்திர மோடி வாழ்த்து தெரிவித்துள்ளார்.
“ராம நவமி தினத்தை முன்னிட்டு அனைவருக்கும் எனது வாழ்த்துகள்” என்று பிரதமர் தனது வாழ்த்து செய்தியில் கூறியுள்ளார்.
பெட்ரோலியம் மற்றம் இயற்கை எரிவாயு அமைச்சகம்
கொச்சி எண்ணெய் சுத்திகரிப்பு வளாகத்தில் தற்காலிக கொவிட் மையம்
கேரளாவில் அம்பாலமுகல் என்ற இடத்தில், பாரத் பெட்ரோலியம் கார்பரேஷன் நிறுவனத்தின் கொச்சி சுத்திகரிப்பு மையம் நடத்தும் பள்ளி உள்ளது. இங்கு 100 படுக்கைகள் கொண்ட தற்காலிக கொவிட் சிகிச்சை மையம் இன்று திறக்கப்பட்டது. பெட்ரோலியம் மற்றும் இயற்கைவாயு அமைச்சகத்தின் கீழ் உள்ள மகாரத்னா அந்தஸ்து பெற்ற பொதுத்துறை நிறுவனமான பாரத் பெட்ரோலியம் கார்பரேஷன் நிறுவனம், இந்த தற்காலிக மையத்துக்கு தேவையான ஆக்ஸிஜன், மின்சாரம், தண்ணீர் ஆகியவற்றை இலவசமாக வழங்கும். இங்கு பிரத்தியேக ஸ்டெயின்லஸ் ஸ்டீல் பைப் மூலம் ஆக்ஸிஜன் விநியோகிக்கப்படும். இந்த தற்காலிக மையத்தில் முதல் கட்டமாக 100 படுக்கைகள் இருக்கும். பின்பு இந்த வளாகத்தில் 1,500 படுக்கைகளாக விரிவுபடுத்தப்படும். சுகாதார கட்டமைக்கு உதவுவதில் பாரத் பெட்ரோலியம் நிறுவனம் முன்னணியில் உள்ளது. மும்பை, மற்றும் பினா சுத்திகரிப்பு நிலையங்களில் வசதிகள் மேம்படுத்தப்பட்டு அரசு மருத்துவ மனைகளுக்கு மாதம் 600 மெட்ரிக் டன் ஆக்ஸிஜன் இலவசமாக விநியோகிக்கப்படுகிறது. கொச்சி சுத்திகரிப்பு ஆலையிலிருந்து மாதந்தோறும் 100 மெட்ரிக் டன் திரவ ஆக்ஸிஜன் விநியோகிக்கப்படுகிறது.
இந்த கொவிட் மைய திறப்பு நிகழ்ச்சியில் பேசிய பிபிசிஎல் கொச்சி சுத்திகரிப்பு ஆலையின் நிர்வாக இயக்குனர் திரு சஞ்சய் கண்ணா, ‘‘நெருக்கடியான நேரத்தில், சமூகத்துக்கு சேவை செய்வதில் பாரத் பெட்ரோலியம் எப்போது முன்னணியில் உள்ளது. நாட்டின் வாழ்வை ஊக்குவிப்பதுதான் எங்களின் முக்கிய நோக்கம். எங்கள் வளாகத்தில் இந்த கொவிட் சிகிச்சை மையத்தை அமைத்து வசதிகள் செய்து கொடுத்தது, எங்கள் உறுதிப்பாட்டின் ஒரு பகுதி. குறுகிய காலத்தில் எங்களின் ஆக்ஸிஜன் உற்பத்தி வசதியை மேம்படுத்தியது சவாலான பணியாக இருந்தது. ஆனால் அனைத்து பணிகளையும், 5 நாட்களுக்குள் எங்களால் முடிக்க முடிந்தது’’ என்றார்.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1718630
குடியரசுத் துணைத் தலைவர் செயலகம்
நோயாளிகளுடனும் அவர்களின் குடும்பத்தினருடனும் மருத்துவர்கள் பரிவுடன் கலந்துரையாட வேண்டும் : குடியரசுத் துணைத் தலைவர்
நோயாளிகளுடனும் அவர்களின் குடும்பத்தினருடனும் மருத்துவர்களும் மருத்துவமனைகளும் பரிவுடனும் கருணையுடனும் நடந்துகொள்ள வேண்டும் என்று குடியரசுத் துணைத் தலைவர் திரு. எம். வெங்கையா நாயுடு கூறியுள்ளார். அத்தகைய அணுகுமுறை நோயாளிகளுக்குக் குணப்படுத்தும் ஆற்றலை வழங்குவதுடன், அவர்கள் சிறப்பாக சிகிச்சை பெற்றதை உணரவும் உதவி புரியும் என்றும் அவர் கூறினார். ஆந்திரப் பிரதேசத்திலுள்ள விசாகப் பட்டினத்தில் இன்று  கிம்ஸ்-ஐகான் மருத்துவமனையைத் தொடங்கிவைத்த பின்னர், அங்குக் கூடியிருந்தோரிடையே அவர் உரையாற்றினார்.
ஆரோக்கியத்துக்காகச் செலவிடும் தொகையைக் குறைப்பதற்கான நடவடிக்கைகளை நாம் மேற்கொள்ள வேண்டியது அவசியமாகும் என்றார் அவர். மருத்துவ வசதிகளையும் நலப் பராமரிப்பையும் சாதாரண மக்களும் பெறும் வகையில் அவை செலவு குறைந்ததாக இருக்க வேண்டும் என்றும் குடியரசுத் துணைத் தலைவர் குறிப்பிட்டார்.
(Visitor Counter : 79
நித்தி ஆயோக்
கோவிட்-19 தொற்றுக்குப் பிந்தைய காலத்தில் இந்தியாவின் பொருளாதார மீட்பு நடவடிக்கைகளுக்கு தூய்மையான எரிசக்தி ஆதரவு அளிக்கும்.
கோவிட்-19 பெருந்தொற்றுச் சூழலில் தூய்மையான முறையிலான போக்குவரத்து மற்றும் மின்சாரக் கட்டமைப்புக்கு இந்தியா மாறுவதில் உருவாகும் சவால்கள், வாய்ப்புகள் குறித்த விவரங்களை புதிய அறிக்கை பட்டியலிட்டுள்ளது.
“தூய்மையான எரிசக்திப் பொருளாதாரம்: கோவிட்டுக்குப் பிந்தைய காலத்தில் எரிசக்தி மற்றும் போக்குவரத்துத் துறைகளில் இந்தியாவுக்கான வாய்ப்புகள்” என்ற தலைப்பிலான அறிக்கையை நிதிஆயோக் அமைப்பும், ராக்கி மவுன்டெயின் கல்வி நிறுவனமும் இன்று வெளியிட்டுள்ளன. அதில், இந்தியாவுக்குத் தூய்மையான, ஏற்ற வகையிலான மற்றும் குறைந்த விலையிலான எதிர்கால எரிசக்தியை உருவாக்குவதற்கு ஊக்குவிப்பு, மீட்பு நடவடிக்கைகளை மேற்கொள்ள வேண்டும் என்று வலியுறுத்தப்பட்டுள்ளது. மின்சார வாகனங்கள், எரிசக்தி சேமிப்பு, புத்தாக்க எரிசக்தித் திட்டங்கள் உள்ளிட்டவற்றில் இந்த முயற்சிகள் இருக்கவேண்டும்.
இந்தியாவில் தூய்மையான எரிசக்திக்கு மாறுவதற்கு, குறிப்பாக, போக்குவரத்து மற்றும் மின்சாரத்துறையில், கோவிட்-19 பெருந்தொற்று எவ்வாறு ஆதிக்கம் செலுத்தத் தொடங்கியது என்பது குறித்த விவரங்களை அறிக்கை தெரிவிக்கிறது. மேலும், பொருளாதார மீட்பு நடவடிக்கைகளை மேற்கொள்ளவும், தூய்மையான எரிசக்திப் பொருளாதாரத்தைப் பராமரிக்கவும் நாட்டின் தலைவர்களுக்கு கொள்கைகள் மற்றும் முக்கியத்துவம் வாய்ந்த வாய்ப்புகள் குறித்து பரிந்துரைத்துள்ளது.
இந்தியாவின் போக்குவரத்து, மின்சாரத் துறைகளில் தேவையிலும், விநியோகத்திலும் குறிப்பிடத்தகுந்த சவால்களை கோவிட்-19 தொற்று அளித்துள்ளது. இதில், பணத்தட்டுப்பாடு, நுகர்வோரின் தேவை மற்றும் விருப்பங்களை நிறைவேற்றுவதற்கு விநியோகத்தில் உள்ள தட்டுப்பாடுகள் ஆகியவை உள்ளன.
இந்தியாவின் தூய்மையான எரிசக்தி எதிர்காலத்திற்கு ஆதரவு அளிக்க கொள்கை வகுப்பவர்கள் மற்றும் முக்கிய முடிவுகளை மேற்கொள்வோர் கவனத்தில் கொள்வதற்கான நான்கு அடிப்படைக் கொள்கைகளை அறிக்கை வெளியிட்டுள்ளது. அதாவது, 1. குறைந்த செலவிலான எரிசக்தி முறைகளில் முதலீடு செய்தல், 2. மாற்றத்தக்க மற்றும் பாதுகாப்பான எரிசக்தி அமைப்புகளுக்கு ஆதரவு அளித்தல், 3. திறமைக்கும், போட்டித்தன்மைக்கும் முக்கியத்துவம் அளித்தல் 4. சமூக, சுற்றுச்சூழல் சமத்துவத்தை ஊக்குவித்தல் ஆகிய அம்சங்களைப் பரிந்துரைத்துள்ளது.
இந்த அறிக்கையை கீழ்க்காணும் இணைப்புகள் மூலம் பார்க்க முடியும்:
நிதிஆயோக்:https://niti.gov.in/sites/default/files/202006/India_Green_Stimulus_Report_NITI_VF_June_29.pdf
ராக்கி மவுன்டெயின் இன்ஸ்ட்டியூட்: https://rmi.org/insight/india-stimulus-strategy-recommendations-towards-a-clean-energy-economy/
ஆர்எம்ஐ இந்தியா: https://rmi-india.org/insight/india-stimulus-strategy-recommendations-towards-a-clean-energy-economy/
(Visitor Counter : 186
புதிய மற்றும் புதுப்பிக்கத்தக்க எரிசக்தி அமைச்சகம்
அதி நவீன சூரிய மின்சக்தி தகடுகள் உற்பத்தி குறித்து ‘இந்தியா பிவி எட்ஜ் 2020’ இணைய கருத்தரங்கில் முன்னனி கொள்கை வகுப்பாளர்கள் பேசவுள்ளனர்
இந்தியாவில் அதிநவீன சூரிய மின்சக்தி தகடுகள் உற்பத்தியை ஊக்குவிக்க, ‘இந்தியா பிவி எட்ஜ் 2020’ என்ற தலைப்பில் உலகளாவிய இணைய கருத்தரங்குக்கு நிதி ஆயோக், புதிய மற்றும் புதுப்பிக்கத்தக்க எரிசக்தி அமைச்சகம் மற்றும் இன்வெஸ்ட் இந்தியா ஆகிய அமைப்புகள் வரும் 6ம் தேதி மாலை 5 மணி முதல் 8.30 மணி வரை ஏற்பாடு செய்துள்ளன.
‘வேஃபர்ஸ் மற்றும் செல்கள்’, ‘தொகுதிகள் மற்றும் உற்பத்தி உபகரணங்கள்’ மற்றும் ‘விநியோக சங்கிலி’ ஆகியவை பற்றிய முழுமையான அமர்வு மற்றும் அடுத்தடுத்த அமர்வுகள் இந்த கருத்தரங்கில் நடைபெறும். தமிழகம், மகாராஷ்டிரா மற்றும் ஆந்திரா ஆகிய மாநிலங்கள் இந்த மாநாட்டில் பங்கேற்கின்றன. அதன்பின் முதலீட்டாளர்களின் வட்ட மேஜை ஆலோசனை நடைபெறும். இதில் இந்தியாவில் அதிநவீன சூரிய மின்சக்தி தகடுகளை உற்பத்தி செய்வதற்கான சூழலை உருவாக்குதல், நிதியுதவி போன்ற விஷயங்கள் குறித்து விரிவாக விவாதிக்கப்படும்.
மத்திய மின்துறை மற்றும் புதிய மற்றம் புதுப்பிக்கத்தக்க எரிசக்தி துறை அமைச்சர் திரு ஆர்.கே.சிங், நிதி ஆயோக் துணைத் தலைவர் டாக்டர் ராஜீவ் குமார் உட்பட பலர் இதில் கலந்து கொள்வர். இந்தியாவின் பிரபல நிறுவனங்களின், 60 தலைமை நிர்வாக அதிகாரிகள், இந்த கருத்தரங்கில் காணொலி காட்சி மூலம் பங்கேற்கவுள்ளனர்.
சூரிய மின்சக்தி உற்பத்தியில், உலகின் 3வது பெரிய நாடாக இந்திய உருவாகியுள்ளது. 2030ம் ஆண்டுக்குள், 450 ஜிகா வாட் புதுப்பிக்கத்தக்க மின்சக்தி உற்பத்தி செய்ய இந்தியா இலக்கு நிர்ணயித்துள்ளது குறிப்பிடத்தக்கது.
மேலும் விவரங்களுக்கு, இந்த ஆங்கில செய்தி குறிப்பை படிக்கவும்:
https://pib.gov.in/PressReleasePage.aspx?PRID=1661481
நிதி அமைச்சகம்
உள்நாட்டு சிறு, குறு மற்றும் நடுத்தர நிறுவனங்களை ஊக்குவிக்க, காலணிகள் மற்றும் பர்னிச்சர்களுக்கான சுங்கவரி உயர்த்தப்படும்
சிகரெட்டுகள் & இதர புகையிலைப் பொருட்களுக்கான சுங்கவரி உயர்த்தப்படும் ; பீடிகளுக்கான வரி விகிதத்தில் மாற்றமில்லை
சிறு, குறு மற்றும் நடுத்தர நிறுவனங்களின் தேவையைக் கருத்தில் கொண்டு காலணிகளுக்கான சுங்கவரியும், , பர்னிச்சர்களுக்கான சுங்கவரியும்  உயர்த்தப்படுகிறது. நாடாளுமன்றத்தில் இன்று 2020-21 ஆம் நிதியாண்டிற்கான பட்ஜெட்டை தாக்கல் செய்த நிதியமைச்சர் திருமதி நிர்மலா சீதாராமன், இந்த பொருட்களின் இறக்குமதியைக் கட்டுப்படுத்தவும், உள்நாட்டின் சிறு, குறு மற்றும் நடுத்தர நிறுவனங்கள் காலணிகள் மற்றும் பர்னிச்சர்களை தரமாக உற்பத்தி செய்யவும் சிறப்பு கவனம் செலுத்தப்பட்டிருப்பதாகத் தெரிவித்தார். வேலைவாய்ப்பை உருவாக்குவதில் சிறு, குறு மற்றும் நடுத்தர நிறுவனங்கள் முக்கிய பங்காற்ற வேண்டும் என்றும் அமைச்சர் வலியுறுத்தினார். குறைந்த விலையில் தரம் குறைவான இந்த பொருட்களின் இறக்குமதி காரணமாக, உள்நாட்டு நிறுவனங்களின் வளர்ச்சிக்குத் தடை ஏற்படுவதாகக் கூறினார்.
சுகாதார சேவைகளுக்கு ஆதாரங்களை உருவாக்கும் நோக்கிலும், உள்நாட்டு மருத்துவ உபகரணத் தொழிலுக்கு உத்வேகம் அளிக்கவும் ஏதுவாக மருத்துவ உபகரணத் தொழிலுக்கு மிகக் குறைந்த தீர்வை  விதிக்கப்படுவதாக நிதியமைச்சர் கூறினார்.
நாட்டின் பெரும்பாலான மக்களின் நலனைக் கருத்தில் கொண்டு, சுத்தப்படுத்தப்பட்ட டெரிப்தாலிக் அமிலத்திற்கான தீர்வையை ரத்து செய்ய அரசு திட்டமிட்டுள்ளது. ஜவுளி இழைகள் மற்றும் துணிநூல் தொழிலுக்கு இந்த அமிலம் மிகவும் முக்கியத்துவம் வாய்ந்தது என்று அமைச்சர் குறிப்பிட்டார்.
இறக்குமதி செய்யப்படும் செய்தித்தாள்களுக்கான காகிதத்திற்கு அடிப்படை சுங்கவரியைக் குறைக்க திட்டமிட்டுள்ளதாகத் தெரிவித்த அமைச்சர், எடைகுறைவான படிம காகிதத்திற்கான வரி 10 சதவீதத்திலிருந்து 5 சதவீதமாக குறைக்கப்படும் என்றார்.
தேசிய பேரிடர் தீர்வை என்ற ரீதியில் சிகரெட்டுகள் மற்றும் இதர புகையிலை உற்பத்திப் பொருட்களுக்கான கலால் தீர்வையை உயர்த்த மத்திய பட்ஜெட்டில் அறிவிக்கப்பட்டுள்ளது. பீடிகள் மீதான தீர்வை விகிதத்தில் மாற்றம் ஏதுமில்லை என்றார் திருமதி நிர்மலா சீதாராமன்.
எதிர்வரும் மாதங்களில் சுங்கவரி சட்டத்தில் தேவையான திருத்தங்களைக் கொண்டுவர முடிவு செய்யப்பட்டுள்ளதாகத் தெரிவித்த நிதியமைச்சர், தடையற்ற வர்த்தக ஒப்பந்தங்களை அரசின் கொள்கைக்கு ஏற்ப நடைமுறைப்படுத்துவது உறுதி செய்யப்படும் என்றும் தெரிவித்தார்.
உள்நாட்டு தொழில்துறையைப் பாதிக்கும் வகையில் அளவுக்கு அதிகமான இறக்குமதி செய்யப்படும் போது தொழில் துறையைப் பாதுகாக்கும் வகையிலான வரி விகிதம் தொடர்பான விதிமுறைகளும் வலுப்படுத்தப்படும் என்றும் நிதியமைச்சர் குறிப்பிட்டார்.
-----
(Visitor Counter : 126
எரிசக்தி அமைச்சகம்
கொவிட்-19ஐ முறியடிக்க , பிரதமர் கேர்ஸ் நிதிக்கு மின்சார நிதிக் கழகம், தனது சிஎஸ்ஆர் நிதியிலிருந்து ரூ.200 கோடி வழங்கியுள்ளது
கொவிட்-19-க்கு எதிரான போராட்டத்துக்கு ஆதரவு அளிக்கும் வகையில், மத்திய எரிசக்தி அமைச்சகத்துக்கு உட்பட்ட வங்கி சாராத பிரபல நிதி நிறுவனமான, மின்சார நிதிக்கழகம், பிரதமரின் குடிமக்கள் உதவி மற்றும் அவசரகால நிவாரண நிதிக்கு  ரூ.200 கோடி நன்கொடை வழங்கத் திட்டமிட்டுள்ளது.
முன்னதாக, இந்த நிறுவனம், ராஜஸ்தான் இந்திய செஞ்சிலுவை சங்கத்துக்கு ரூ.50 லட்சம் நிதியுதவி வழங்க ஒப்புக்கொண்டிருந்தது. பெருநிறுவன சமூகப் பொறுப்பு நிதியிலிருந்து வழங்கப்படும் இந்த நிதி, கொவிட்-19 பரவலைத் தடுக்கும் நடவடிக்கையின் ஒரு பகுதியாக, முகக்கவசங்கள், கிருமிநாசினிகள் விநியோகத்துக்குப் பயன்படுத்தப்படும்.
(Visitor Counter : 90
சுகாதாரம் மற்றும் குடும்ப நலத்துறை அமைச்சகம்
கொவிட் அண்மைச் செய்திகள்
நாடு தழுவிய தடுப்பூசி இயக்கத்தின் கீழ் இதுவரை மொத்தம் 220.08 கோடி தடுப்பூசி டோஸ்கள் வழங்கப்பட்டுள்ளன. இதில் 95.13 கோடி இரண்டாம் தவணை தடுப்பூசி டோஸ்களும், 22.39 கோடி முன்னெச்சரிக்கை டோஸ்களும் அடங்கும்.
கடந்த 24 மணி நேரத்தில் 99,231 டோஸ் தடுப்பூசிகள் அளிக்கப்பட்டுள்ளன.
இந்தியாவில் தற்போது 3,552 பேர் கொவிட் தொற்றால் பாதிக்கப்பட்டுள்ளனர். இது 0.01 சதவீதமாகும்.
தொற்றிலிருந்து மீண்டவர்களின் விகிதம் 98.8 சதவீதம்.
கடந்த 24 மணி நேரத்தில் 182 பேர் பாதிப்பிலிருந்து மீண்டுள்ளனர். இதுவரை குணமடைந்தவர்களின் எண்ணிக்கை மொத்தம் 4,41,43,665 பேர்.
கடந்த 24 மணி நேரத்தில் 268 பேருக்கு புதிதாக தொற்று பாதிப்பு உறுதி செய்யப்பட்டுள்ளது.
தினசரி பாதிப்பு விகிதம் 0.11% வாராந்திர பாதிப்பு விகிதம் 0.17%
இதுவரை மொத்தம் 91.04 கோடி சோதனைகள் நடத்தப்பட்டுள்ளன. கடந்த 24 மணி நேரத்தில் 2,36,919 சோதனைகள் நடத்தப்பட்டுள்ளன.
குடியரசுத் துணைத் தலைவர் செயலகம்
தேர்தல்களை கூடுதல் பங்கேற்புடையதாக மாற்றுவதற்கு 75% வாக்காளர்கள் வாக்களிக்க குடியரசு துணைத் தலைவர் வேண்டுகோள்
ஒரே நேரத்தில் தேர்தல் குறித்து பொதுக் கருத்து உருவாக திரு.வெங்கையா நாயுடு கோரினார்
தேர்தல் ஜனநாயகத்தை கூடுதல் பங்கேற்புள்ளதாக மாற்றுவதற்கு அடுத்த பொதுத் தேர்தலில் 75 சதவீத வாக்குப்பதிவை உறுதி செய்யுமாறு தேர்தல் ஆணையத்தையும், குடிமக்களையும் இன்று வலியுறுத்திய குடியரசு துணைத் தலைவர் திரு.எம்.வெங்கையா நாயுடு, வளர்ச்சியின் உணர்வை நீடிக்க செய்வதற்கு ஒரே நேரத்தில் தேர்தல் குறித்து பொதுக் கருத்து உருவாக வேண்டுமென்றும் கோரினார்.
12-வது தேசிய வாக்காளர் தினத்தையொட்டி இன்று செய்தி வெளியிட்டுள்ள திரு.நாயுடு, எந்தவொரு வாக்காளரும் விடுபடக் கூடாது என்று வலியுறுத்தியதோடு, தேர்தலில் தகுதி அடிப்படையில் போட்டியாளர்களை தீர்மானிக்குமாறு குடிமக்களை கேட்டுக் கொண்டார். கொரோனா தொற்று உறுதிசெய்யப்பட்டபின் ஐதராபாத் இல்லத்தில் திரு.நாயுடு தனிமைப்படுத்திக் கொண்டிருக்கும் நிலையில், புதுதில்லியில் நடைபெற்ற நிகழ்வில் அவரது உரை வாசிக்கப்பட்டது.
1951-52 காலத்தில் மக்களவைக்கு நடைபெற்ற முதலாவது பொதுத் தேர்தலில் 44.87 சதவீதமாக இருந்த வாக்காளர் வருகை 2019-ல் 17-வது மக்களவைக்கான வாக்காளர் வருகை 67.40 சதவீதமாக இருந்தது என்றும், இது 50 சதவீதம் அதிகம் என்றும் கூறிய அவர், இதற்கு சம்பந்தப்பட்ட அனைவருக்கும் பாராட்டுத் தெரிவித்தார்.
“நமது சுதந்திரத்தின் 75-வது ஆண்டில் எந்தவொரு வாக்காளரும் விடுபடக் கூடாது என நாம் உறுதியேற்று அடுத்த பொதுத் தேர்தலிலாவது குறைந்தபட்சம் 75 சதவீத வாக்காளர் வரவு அதிகரிப்பதை நோக்கமாக கொள்வோம். வாக்கு என்பது உரிமை மட்டுமல்ல, பொறுப்புமாகும் என்பதை ஒவ்வொருவரும் உணர வேண்டும். ஒரு நாடு என்ற முறையில் நாம் சிந்தித்து, கூட்டாட்சியின் மூன்று அடுக்குகளுக்கும் ஒரே நேரத்தில் தேர்தல் என்பதில் பொதுக்கருத்தை உருவாக்க வேண்டும்” என்று குடியரசு துணைத் தலைவர் கூறினார்.
70 ஆண்டுகளில் முதன்முறையாக 2019 பொதுத் தேர்தலில் ஆண்களை விட பெண்கள் 0.17 சதவீத வாக்களித்திருப்பதற்கு திரு.நாயுடு மகிழ்ச்சி தெரிவித்தார். 
“நமது தேர்தலை அனைவரையும் உள்ளடக்குவதாக எளிதில் அணுகக் கூடியதாக அனைவரும் பங்கேற்பதாக மாற்றுவது” என்பதை மையப்பொருளாக கொண்டு 12-வது தேசிய வாக்காளர் தினத்திற்கு ஏற்பாடு செய்யப்பட்டது. 1950 ஜனவரி 26-லிருந்து அரசியல் சட்டத்துடன் குடியரசாக நாடு மாறுவதற்கு ஒருநாள் முன்னதாக 1950 ஜனவரி 25 அன்று தேர்தல் ஆணையம் உருவாக்கப்பட்ட நிலையில், ஜனவரி 25 வாக்காளர் தினமாக கொண்டாடப்படுகிறது.
ரசாயனம் மற்றும் உரங்கள் அமைச்சகம்
அரசாங்கம் உள்நாட்டு உற்பத்தியை அதிகரிக்க உரத்தொழிலுக்குப் புத்துயிர் அளிக்கிறது
விதைப்புப் பருவத்தில் விவசாயிகளுக்குப் போதுமான அளவு உரங்கள் கிடைக்கக்கூடிய வகையில் உரத்துறையை உயர்த்த தேசிய ஜனநாயக கூட்டணி அரசு பல்வேறு முயற்சிகளை மேற்கொண்டதாக மத்திய வேதியியல் மற்றும் உரங்கள் அமைச்சர் திரு. டி.வி. சதானந்த கவுடா தெரிவித்துள்ளார்.
புதிய முதலீட்டுக் கொள்கை - 2012 மற்றும் 2014 இல் அதன் திருத்தத்தின் கீழ், சம்பல் உரங்கள் மற்றும் கெமிக்கல்ஸ் லிமிடெட்  ராஜஸ்தானின் கடேபனில் பிரவுன்ஃபீல்ட் திட்டத்தை ஆண்டுக்கு 12.7 லட்சம் மெட்ரிக் டன் யூரியா உற்பத்தித் திறன் கொண்டதாக அமைத்துள்ளது என்று திரு. கவுடா கூறினார். அங்கே வணிக உற்பத்தி 2019ஆம் ஆண்டு ஜனவரி மாதம் 1ஆம் தேதி தொடங்கியது, இது 2019-20ஆம் ஆண்டில் நாட்டில் 244.55 லட்சம் மெட்ரிக் டன் யூரியாவை உள்நாட்டில் உற்பத்தி செய்ய உதவியது.
யூரியா உற்பத்தியில் தன்னிறைவு பெறும் நோக்கில், அரசாங்கம், இந்திய உர நிறுவனமான  இன் - ராமகுண்டம், தல்ச்சர், கோரக்பூர் மற்றும் சிண்ட்ரி, பரவுனியில் உள்ள இந்துஸ்தான் உரக்கழகம்  ஆகியவற்றில் மூடப்பட்ட உரம் தயாரிக்கும் கிளைகளைப் புதுப்பிக்கத் தொடங்கியுள்ளது என்றும் அவர் கூறினார்.
இது ஆண்டுக்கு 1.27 மில்லியன் மெட்ரிக் டன் திறன் கொண்ட எரிவாயு அடிப்படையிலான உர ஆலைகளை அமைப்பதற்காக பரிந்துரைக்கப்பட்ட பொதுத்துறை நிறுவனங்களின் கூட்டு முயற்சியாகும். ஒட்டுமொத்த முன்னேற்றம் மற்றும் சாத்தியமான திட்டக்குழு ஆணையம் பின்வருமாறு:
மாற்றியமைக்கப்பட்ட புதிய விலைத் திட்டத்தின்  படி, நாப்தாவை மூலப்பொருளாகப் பயன்படுத்தும் அனைத்து உற்பத்திப் பிரிவுகளும் இயற்கை எரிவாயுவிற்கு மாற்றப்பட வேண்டும் என்று மத்திய அமைச்சர் தெரிவித்தார். மெட்ராஸ் உரங்கள் லிமிடெட் ஏற்கனவே நாப்தா மூலப்பொருளிலிருந்து இயற்கை எரிவாயுவிற்கு மாறியுள்ளது. பைப்லைன் இணைப்பைப் பெற்ற பிறகு, இந்த உற்பத்திக் கிளை, அதாவது ஜூலை 29, 2019 முதல் யூரியா தயாரிக்க இயற்கை எரிவாயுவை மூலப்பொருளாகப் பயன்படுத்துகிறது.
உரங்கள் மற்றும் கெமிக்கல்ஸ் திருவிதாங்கூர் லிமிடெட்  ஆகியவற்றில் நவீனமயமாக்கலுக்காக .900 கோடி ரூபாயை ஒதுக்க ஒரு முக்கிய முடிவு எடுக்கப்பட்டுள்ளது என்றும் அமைச்சர் தெரிவித்தார்.
மனித வள மேம்பாட்டு அமைச்சகம்
மத்திய மனிதவள மேம்பாட்டுத்துறை அமைச்சகத்தின் அறிவுறுத்தலின் பேரில் சி பி எஸ் சி முறையில் கல்வி கற்று வரும் மாணவர்களுக்கு ஒன்றாம் வகுப்பு தொடங்கி எட்டாம் வகுப்பு வரை அனைவரும் தேர்ச்சி
மத்திய மனிதவள மேம்பாட்டுத்துறை அமைச்சகத்தின் அறிவுறுத்தலின் பேரில் சி பி எஸ் சி முறையில் கல்வி கற்று வரும் மாணவர்களுக்கு ஒன்றாம் வகுப்பு தொடங்கி எட்டாம் வகுப்பு வரை அனைவரும் தேர்ச்சி பெற்றதாக அறிவிக்க வேண்டும் என்று சி பி எஸ் சி தலைமையகம் அறிவித்துள்ளது.
9 மற்றும் 11ம் வகுப்புப் படிக்கும் மாணவர்கள் பள்ளிகளில் பெற்றுள்ள தரவரிசையின் அடிப்படையில் தேர்ச்சி பெற்றவர்களாக அறிவிக்கப்படுவார்கள்.
முக்கியமான 29 படங்களுக்கு மட்டுமே சிபிஎஸ்சி பொதுத் தேர்வை நடத்த உள்ளதாக அறிவித்துள்ளது.
இந்த 29 பாடங்களுக்கான தேர்வுகளும் போதுமான கால அவகாசம் அளித்து நடத்தப்படும் என்று சிபிஎஸ்இ அறிவித்துள்ளது.
பாதுகாப்பு அமைச்சகம்
இந்தியா வேகமாக முன்னேற ஆராய்ச்சி மற்றும் மேம்பாட்டில் அதிக முதலீடு செய்யப்பட வேண்டும்: ஜம்முவில் நடந்த கருத்தரங்கில் பாதுகாப்புத் துறை அமைச்சர் திரு ராஜ்நாத் சிங் வலியுறுத்தல்
உலக வளர்ச்சியின் வேகத்திற்கு ஏற்ப ஆராய்ச்சி மற்றும் மேம்பாட்டில்  அதிக முதலீடு செய்யுமாறு இந்திய பாதுகாப்பு உற்பத்தியாளர்களுக்கு பாதுகாப்புத்துறை அமைச்சர் திரு ராஜ்நாத் சிங் அழைப்பு விடுத்துள்ளார். இன்று  ராணுவத்தின் வடக்கு கட்டளை பிரிவு, இந்தியப் பாதுகாப்பு உற்பத்தியாளர்கள் சங்கம்  மற்றும் ஜம்மு ஐ.ஐ.டி ஆகியவை இணைந்து ஏற்பாடு செய்த தொழில்நுட்ப கருத்தரங்கில் அவர் உரையாற்றினார்.
இதில் பேசிய அமைச்சர், ஆராய்ச்சி மற்றும் மேம்பாடு ஒரு சிக்கலான முயற்சி என்றும், அதற்கு புதுமையான சிந்தனைகள் தேவைப்படுகிறது என்றும் கூறினார். சில நேரங்களில் அது எதிர்பார்த்த முடிவுகளை தராது என்று கூறிய அவர், என்றாலும் கூட, எந்தவொரு நாட்டின் வளர்ச்சிக்கும் அது அடிப்படை அம்சங்களில் ஒன்றாகும் என அவர் தெரிவித்தார். எனவே, ஆராய்ச்சி மற்றும் மேம்பாட்டில் அதிகளவில் மூலதன முதலீடு அவசியம் என்று அவர் வலியுறுத்தினார்.
இந்தியா மாற்றத்துக்கான காலகட்டத்தை கடந்து வருகிறது என்று கூறிய அவர், பிற தொழில்நுட்பங்களைப் பிரதிபலித்து செயலாற்றுவதில் தவறில்லை என்று கூறினார். ஆனால் நாம் சொந்த காப்புரிமைகளை பெற வேண்டும் எனவும், அதற்கு ஆராய்ச்சி மற்றும் மேம்பாட்டில் மிக அதிக முதலீடு தேவைப்படுவதாகவும் அவர் தெரிவித்தார்.
பிரதமர் திரு. நரேந்திர மோடி தலைமையிலான அரசு பாதுகாப்புத் தொழில்துறையை மேம்படுத்துவதற்காக எடுத்துள்ள நடவடிக்கைகளை பாதுகாப்பு அமைச்சர் பட்டியலிட்டார். அரசுக்கும் உள்நாட்டு நிறுவனங்களுக்கும் இடையிலான ஒருங்கிணைப்பின் விளைவாக 2023-24 நிதியாண்டில் ரூ. 1லட்சம் கோடி பாதுகாப்பு உற்பத்தி நடைபெற்று உள்ளதாக அவர் கூறினார். அதேபோல், ரூ.16,000 கோடி மதிப்பிற்கு ஏற்றுமதி செய்யப்பட்டுள்ளது என்றும் அவர் தெரிவித்தார். பாதுகாப்பு துறை ஏற்றுமதி விரைவில் ரூ. 20,000 கோடியை எட்டும் என்று திரு ராஜ்நாத் சிங் நம்பிக்கை தெரிவித்தார்.
இந்நிகழ்ச்சியில், மத்திய அறிவியல் மற்றும் தொழில்நுட்பத் துறை இணை அமைச்சரும், பிரதமர் அலுவலக இணை அமைச்சருமான திரு ஜிதேந்திர சிங், டிஆர்டிஓ தலைவர் டாக்டர் சமீர் வி காமத், வடக்கு கட்டளைப் பிரிவு தலைமை அதிகாரி லெப்டினன்ட் ஜெனரல் உபேந்திர திவேதி உள்ளிட்டோர் கலந்து கொண்டனர்.